Savez sjedeće odbojke Bosne i Hercegovine
Savez sjedeće odbojke Bosne i Hercegovine je krovna organizacija sjedeće odbojke u Bosni i Hercegovini. Savez je osnovan 1996. godine a primarni cilj saveza je resocijalizacija brojnih invalida putem sporta. Pod kontrolom Saveza sjedeće odbojke Bosne i Hercegovine je seniorska i juniorska muška reprezentacija. Reprezentacija Bosne i Hercegovine u sjedećoj odbojci je ostvarila zapažene rezultate u svijetu učestvovanjem na paraolimpijskim igrama te evropskom i svjetskom prvenstvu. Savez sjedeće odbojke Bosne i Hercegovine također organizira takmičenja: Premijer liga Bosne i Hercegovine u sjedećoj odbojci, Prva liga Bosne i Hercegovine u sjedećoj odbojci, Druga liga Bosne i Hercegovine u sjedećoj odbojci.